ഹൈദരബാദിന്റെ യുവ സ്ട്രൈക്കര് സുദേവയിലേക്ക് ഹൈദരാബാദ് : ഹൈദരാബാദ് എഫ്സി യുവ സ്ട്രൈക്കര് ലാലാംപുയിയ റാല്ട്ടെ ഐലീഗ് ടീമായ സുദേവ എഫ്സിയില് ചേരുമെന്ന് ക്ലബ് അറിയിച്ചു. 21കാരന് ഒരു വര്ഷത്തെ ലോണില് ആകും സുദേവയിലേക്ക് പോകുന്നത്. കഴിഞ്ഞ സെപ്റ്റംബറില് മൂന്ന് വര്ഷത്തെ കരാറില് ആയിരുന്നു താരം ഹൈദരാബാദ് ക്ലബിലേക്ക് എത്തിയത്. 202021 ലെ ഇന്ത്യന് സൂപ്പര് ലീഗ് കാമ്ബെയ്നില് ഹൈദരബാദ് സീനിയര് ടീമിന്റെ ഭാഗമായിരുന്നു. എടികെ മോഹന് ബഗാനെതിരായ മത്സരത്തില് ഐഎസ്എല്ലില് താരം അരങ്ങേറ്റം കുറിക്കുകയും ചെയ്തു.